Chief Mouser to the Cabinet Office

Chief Mouser to the Cabinet Office (norsk: sjefsmusejeger i kabinettkontoret) er tittelen til katten som gjør tjeneste for Storbritannias statsminister, med tjenestested nr. 10 Downing Street.  

Skikken med at en utnevnt katt har bodd i statsministerens bolig og gjort tjeneste som musejeger og selskapsdyr har eksistert siden Henrik den 8.s regjeringstid. Ettersom kattene er offentlig ansatte, er det ikke vanlig at de tilhører statsministeren, og de fratrer heller ikke sine embeter ved regjeringsskifter. Katten med lengst tjenestetid i Downing Street er Wilberforce, som tjente under Edward Heath, Harold Wilson, Jim Callaghan og Margaret Thatcher. I løpet av det 20. århundre har den britiske regjeringen holdt tilsammen nærmere 100 katter for å holde regjeringsbygningene fri for skadedyr.Sandra Choron, Harry Choron, Arden Moore: Planet Cat: A Cat-alog (2007) S. 126  

Skjebnen til Humphrey ble del av en politisk krise etter regjeringsskiftet i 1997. Da familien Blair flyttet inn i Downing Street ble musejegeren etter kort tid tidligpensjonert og sendt bort fra statsministerboligen. Omstendighetene rundt den plutselige fratredelsen førte til spekulasjoner i avisene rundt Blair-familiens forhold til katter, og etterhvert til formelle utspørringer i den britiske nasjonalforsamlingen omkring Humphreys skjebne.

Katten som i dag besitter stillingen er Larry, som flyttet inn i Downing street 15. februar 2011. Tiltredelsen kom etter gjentatte direkteoverførte medieoppslag om skadedyrproblemer i Downing Street.«He's rat it again: Downing Street rodent spotted on BBC News now appears on ITN», Mail Online,  24. januar 2011.

Liste over katter (ufullstendig)
NavnDato for tiltredelseDato for fratredelseStatsministreReferanser Treasury Bill 1924 Ramsay MacDonald•  Peter fl. 1929 1946 Stanley Baldwin, Ramsay MacDonald, Neville Chamberlain, Winston Churchill, Clement Attlee Munich Mouser 1937–1940 1943 Neville Chamberlain, Winston Churchill Nelson 1940-tallet Winston Churchill Peter II 1946 1948 Clement Attlee Peter 1948 1964 Clement Attlee, Winston Churchill, Anthony Eden, Harold Macmillan, Alec Douglas-Home Petra 1964 ca. 1978 Alec Douglas-Home, Harold Wilson, Edward Heath Wilberforce 1970 1988 Edward Heath, Harold Wilson, Jim Callaghan, Margaret Thatcher Humphrey 1989 1997 Margaret Thatcher, John Major, Tony Blair  Sybil 2007 2009 Gordon Brown   Larry 2011 – David Cameron, Theresa May, Boris Johnson, Liz Truss, Rishi Sunak, Keir Starmer«Larry the cat joins David Cameron in Downing Street», BBC News, 15. februar 2011.

Referanser

Eksterne lenker
 Larry, Chief Mouser to the Cabinet Office
 10 Downing Street

Kategori:Tamkatter
Kategori:Britiske embeter
Kategori:Kjente dyreindivider